Trumps nye venner
Lederen for den militante væpnede sjiamilitsen Hizbollah, Hassan Nasrallah, hadde fått med seg uttalelsene Trump sto standhaftig ved et par døgn (før han mente det var sarkasme) om at Obama og Clinton hadde «grunnlagt IS». «Det er en amerikansk presidentkandidat som sier dette. Det han sier er basert på fakta og dokumenter», sa Nasrallah, som vanligvis ikke pleier å ta amerikanske presidentkandidaters uttalelser for god fisk. Eksperter: Slik kan Trump gjøre comeback Så er det da også første gang USA har en presidentkandidat fra et av de store partiene som rører rundt i det samme forrykte, konspirative grumset som så mange ytterliggående krefter i Midtøsten trekker ideologisk næring fra. Det er de samme miljøene som holder liv i det drøyt hundre år gamle «Sions vises protokoller», et antisemittisk falskneri produsert i Russland på begynnelsen av forrige århundre, som liksom skulle være jødenes hemmelige plan for å overta verdensherredømme. Men man trenger ikke gå til den historiske antisemittismen eller moderne islamister for å finne støtte for Trumps påstander. Både på dagens ytterste høyre og venstreside i USA og Europa finner man miljøer som vil hevde at både Al-Qaida og den Islamske Staten ble startet av CIA som en del av en splitt-og-hersk-strategi for å kunne skaffe seg kontroll over oljerikdommene i Midtøsten. New York Times: Trumps selskaper skylder over fem milliarder kroner De får støtte fra uttalelser fra Russlands sterke mann, Vladimir Putin, som også har solide beundrere i begge ytterkanter av det politiske spekteret. Putin antydet for to år siden at fallet i oljepriser skyldtes en sammensvergelse mellom USA og Saudia Arabia for å skade Russland. Og statskanalen Russia Today kjører stadig artikler og reportasjer om hvordan IS skal være delvis finansiert og støttet av USA. Mange av teoriene er mer sofistikert formulert enn Trumps bombastiske påstander. Men han har ikke funnet på det selv, og det er i slike miljøer han har hentet dem. Lest denne? Her var Trump kasinokonge. Det vil Clinton bruke mot ham Forrige uke valgte han altså til slutt å avfeie sine egne uttalelser med at de var sarkastisk ment. Men i diskusjonsfora og blogger er de gitt evig liv, med omtrent det samme garantistempel som det Hassan Nasrallah ga: «Det er en amerikansk presidentkandidat som sier dette. Det han sier er basert på fakta og dokumenter».
For litt over én uke siden fikk Donald Trump støtte fra det man skulle tro var uventet hold.